Abdurrahman Adak

Abdurrahman Adak (Ebdurehman Adak) (jdb. 1977, Hezex) nivîskar û akademîsyenê kurd e.

 Jînenîgarî 
Di sala 1977an de li Hezexê hat dinyayê. Di sala 1998an de Fakûlteya Îlahiyatê ya Zanîngeha Enqereyê xilas kir. Di gel perwerdehiya fermî perwerdehiya medreseyê jî wergirt. Ji 1999an heta 2002an li Amedê mamostetî kir û paşê di sala 2003yan de li Zanîngeha Dîcleyê Fakûlteya Îlahiyatê Beşa Edebiyata tirkî ya Îslamî dest bi wezîfeyê kir. Di sala 2006an de li Enstîtuya Zanistên Civakî ya Zanîngeha Enqereyê, di warê Edebiyata tirkî ya Îslamî de bernameya doktorayê xilas kir.

Di sala 2009an de ji bo ku damezrandina beşa Kurdî de cih bigre derbasî Zanîngeha Artuklu ya Mêrdînê bû. Di sala 2013an de pîleya doçentiyê bi dest xist. Demekê li wekî Serokê Beşa Ziman û edebiyata kurdî ya Zanîngeha Artuklu ya Mêrdînê xebitî. Li heman zanîngeha di warê edebiyata klasîk a kurdî dersan pêşkêş dike. Bi derketina kovara Nûbihar Akademî ye edîtoriya wê kir. Demekê di televîzyona TRT 6ê de li gel Kadri Yıldırım bernameyeke li ser edebiyata klasîk amade kir.

 Berhem 
 Sultan Memduh Divanı (Mahzenu’l-Esrar) 3 Berg, Wergera ji Erebî û Farisî bi bal Tirkî ve, Li gel Prof. Dr. Mehmet Akkuş, Prof. Dr. A. Turan Aslan û Doç. Dr. Nusrettin Bolelli, 2009
 Müntehebat-ı Fahrî, Wergera ji Erebî û Farisî bi bal Tirkî ve, Li gel Prof. Dr. Mehmet Akkuş, Dr. Abdülmecit İslamoğlu, 2010
 Ali Emîrî Gözüyle Diyarbakırlı Şairler, 2011
 Za’fî-i Gülşenî Divanı, 2011.
 Kurdî 5 - Kurdî 6 Pirtûka Dersê ji bo Dibistanên Navîn, (digel lijneyê) Weş. Wezareta Perwerdeyê ya Tirkiyeyê, 2012
 Destpêka Edebiyata Kurdî ya Klasîk, Nûbihar, 2013

 Mijarên têkildar 
 Nûbihar Akademî

 Girêdanên derve 
 CV ya Abdurrahman Adak (bi tirkî)
 Rûpela wî ya li Zanîngeha Artuklu ya Mêrdînê 
 Rûpela wî ya Twitterê 
 Vîdeo: Bernameya Dawiya Hefteyê ya TRT 6ê

 Çavkanî 
 Destpeka Edebîyata Kurdî Ya Klasîk, Adak Abdurrahman, Weşanên Nûbiharê, rûpel:4

Kategorî:Jidayikbûn 1977
Kategorî:Kesên ji Hezexê
Kategorî:Mamosteyên zanîngehê
Kategorî:Nivîskarên kurd